Per pastaruosius pusantrų metų
mano komanda Push Pop Press
kartu su Charlie Melcher ir Melcher Media
dirbome kurdami
pirmąją pilnos apimties interaktyvią knygą.
Knygos pavadinimas „Mūsų pasirinkimas",
jos autorius – Alas Goras (Al Gore).
Tai – „Nepatogios tiesos" tęsinys,
joje rašoma apie sprendimus,
kurie padėtų įveikti klimato krizę.
Knygos pradžia yra šitokia. Čia viršelis.
Gaubliui sukantis
galime matyti savo gyvenamąją vietą.
Atverčiame knygą
ir sklaidome skyrius,
naršydami po knygą.
Arba galime slinkti puslapius apačioje.
Jeigu norime puslapį padidinti,
galime jį tiesiog atverti.
Visus knygos elementus
galite paimti dviem pirštais,
iškelti iš puslapio
ir atidaryti.
Jeigu norite grįžti
ir toliau skaityti knygą,
tuomet iliustraciją sulenkiate ir vėl įkeliate į puslapį.
Tuo pačiu principu veikia ir visa kita: pasirenkate ir atsiveriate.
(Garas) Alas Goras: Save laikau
vienu iš daugelio,
kurie žiūri į vėjo jėgaines ir gėrisi jomis
kaip kraštovaizdžio ornamentu.
Maikas Matas: Taigi, Alas Goras lydės jus
per visą knygą ir komentuos nuotraukas.
Šioje nuotraukoje netgi rasite interaktyvų žemėlapį.
Prisiartinkite jį ir išbandykite.
Iš viso knygoje yra daugiau kaip valandos trukmės
dokumentinės filmuotos medžiagos
ir interaktyvios animacijos.
Galite atsidaryti šią.
(Garso įrašas) Alas Goras: Šiuolaikines vėjo turbinas sudaro didelis...
Maikas Matas: Įrašas pasileidžia iš karto.
Kol įrašas eina, mes galime jį sumažinti ir padėti į puslapio viršų,
tuomet įrašas ir toliau eis.
Arba galime eiti į turinį,
tuomet įrašas irgi tęsis.
Bet vienas smagiausių dalykų šioje knygoje
yra interaktyvi infografika.
Čia vaizduojamas vėjo energijos potencialas
visoje Jungtinių Valstijų teritorijoje.
Bet užuot skaitę tik informaciją,
galime pridėję pirštą aiškiau pamatyti,
koks vėjo potencialas yra
vienoje ar kitoje valstijoje.
Panašiai galima sužinoti ir apie geoterminę
ar saulės energiją.
Čia – vienas mano mėgstamiausių elementų.
Jis rodo...
(Juokas)
(Plojimai)
Kai vėjas pučia,
visa perteklinė vėjo jėgainės energija
kaupiama baterijoje.
Ir kai tik vėjas ima silpti,
būstams tiekiama sukaupta energija –
tad šviesa niekada neužgęsta.
Šią knygą galima skaityti ne tik iPad'e.
Galima skaityti ir iPhone.
Galite pradėti skaityti iPad'e savo svetainėje,
o paskui pratęsti skaitymą bet kur – su iPhone.
Veikimo principas lygiai toks pat.
Galite pasirinkti bet kurį puslapį.
Jį atsiversti.
Taigi, toks yra Push Pop Press pirmasis leidinys –
Alo Goro „Mūsų pasirinkimas".
Ačiū.
(Plojimai)
Chris Anderson: Įspūdinga.
Ar jūs ketinate būti leidėjai,
ar technologijos pardavėjai?
Iš ko čia daromas verslas?
Ar kažką panašaus gali sukurti ir kiti?
Maikas Matas: Mes kuriame priemonę,
kuri leidžia leidėjams labai lengvai komponuoti turinį.
Melcher Media komanda, esanti rytiniame krante,
naudoja mūsų, esančių vakariniame krante,
sukurtą programinę įrangą ir
komponuoja vaizdus ir tekstą, kiekvieną dieną.
Chris Anderson: Vadinasi, jūs norite šią programinę įrangą pasiūlyti leidėjams,
kad ir jie kurtų tokias pat gražias knygas? (Maikas Matas: Taip.)
Supratau. Ačiū, Maikai.
Maikas Matas: Ačiū.
Chris Anderson: Sėkmės. (Plojimai)